NaiveNeuron/SloPal huggingface dataset:
Gašpar, Tibor, podpredseda NR SR (2024-09-25):
Ďakujem. O slovo sa prihlásila pani predsedníčka ako navrhovateľka, takže nech sa páči, máte slovo. Len asi zas budete musieť ísť k rečníckemu pultu. Keby ste chceli reagovať faktickou, tam z toho miesta by to šlo, ale toto musíte tu. Kartou sa opäť prihláste, dobre?
Laurenčík, Milan, podpredseda NR SR (2020-11-03):
Ďakujem veľmi pekne. Prosím, zaujmite miesto pre navrhovateľov. Teraz dávam slovo spravodajkyni, ktorú určil navrhnutý gestorský výbor pre kultúru a media, pani poslankyni Ľubici Laššákovej. Nech sa páči, pani poslankyňa, rečnícky pult je váš.
Figeľ, Ján, podpredseda NR SR (2014-05-28):
Ďakujem pekne. To bolo posledné písomné vystúpenie, vystúpenie na základe písomnej prihlášky. Chcem sa spýtať teraz, či sa niekto hlási ústne do rozpravy. Zrejme tomu tak nie je. Takže uzatváram túto možnosť a zároveň vyhlasujem rozpravu za skončenú. Pani navrhovateľka, pani ministerka, chcete sa vyjadriť? Nech sa páči.
Ďuriš Nicholsonová, Lucia, podpredsedníčka NR SR (2018-10-17):
V rozprave teraz vystúpi pán poslanec Krajniak za klub SME RODINA.
Ďuriš Nicholsonová, Lucia, podpredsedníčka NR SR (2018-06-21):
S reakciou na faktické, pán poslanec Farkašovský.
Kotleba, Marian, poslanec NR SR (2017-12-05):
Pán kolega Heger, znova ste dnes ukázali, že jednoducho ste v rámci vášho klubu asi jediný, kto sa dá naozaj počúvať, a vaše vystúpenia majú hlavu a pätu, a povedali ste to tak, že vlastne nedá sa s vami nesúhlasiť, naozaj veľmi dobre. Čo sa toho týka, toho načrtnutého problému medzi nezamestnanosťou a Cigánmi, teda tú koreláciu, tak ako povedal Miňo Mazurek, ak by ste to povedali vo verejnom priestore, tak si myslím, že táto demokratická vláda by sa vám odmenila tak ako jemu, nejakým tým trestným stíhaním, prípadne obžalobou, ale celý čas ste hovorili o problémoch pri napĺňaní akčných plánov a v podstate sme dnes alebo tá vaša reč bola o, ešte len o tej schvaľovacej fáze, o tej schvaľovacej fáze jednotlivých projektov v rámci jednotlivých akčných plánov pre jednotlivé okresy najmenej rozvinuté. Ja sa pýtam, že aké problémy by ešte len nastali v tej realizačnej fáze. To by bolo ešte len Mexiko, to by ešte len sme zistili, že vlastne tá vládna politika v tejto oblasti absolútne je impotentná a že to už teraz spomalené čerpanie sa dostane ešte do väčšieho sklzu a jednoducho ľudia budú z toho maximálne rozčarovaní. Hovorili ste o podpore slovenských podnikateľov. Ja musím pripomenúť všetkým, že podporiť dnes slovenských podnikateľov nie je reálne a účinne možné najmä vďaka zákonným prekážkam, okrem iného aj v zákone o verejnom obstarávaní. Ak si pamätáte, my sme novelu zákona o verejnom obstarávaní tu, v tomto parlamente predkladali a, žiaľ, tá podpora bola úplne minimálna. Kým sa tieto veci nezmenia, tak budeme môcť o podpore slovenských podnikateľov rozprávať, ale reálne ich podporiť nebudeme môcť. A posledná otázka, ktorá mi trošku chýba vo vašom vystúpení, bola finančné možnosti vzhľadom na stupňujúci sa deficit štátneho rozpočtu. Ďakujem pekne.
Laššáková, Jana, podpredsedníčka NR SR (2014-05-16):
Ďakujem pekne, pán spravodajca. Poprosím vás, zaujmite miesto určené pre spravodajcov. Otváram rozpravu. Do rozpravy som dostala písomné prihlášky za klub OĽaNO pán poslanec Mičovský, za klub MOST – HÍD pán poslanec Zsolt Simon. Ďalej do rozpravy sú prihlásení poslanci Mikuláš Huba, Alojz Hlina a Martin Fecko. Máme poznamenané? Áno. Keďže sa prihlásil do rozpravy pán spravodajca, dávam mu slovo. Nech sa páči, pán spravodajca.
Paška, Pavol, predseda NR SR (2014-11-09):
Pán poslanec Huba.
I. Mikloš, podpredseda vlády a minister financií SR: (2004-10-26):
Čiže bolo by možné uvažovať s tým, aby aj dôchodcovia si mohli uplatňovať tú sumu nezdaniteľného základu, ale potom by dôchodky museli podliehať tomu režimu zdaňovania okrem sumy, ktorá je nezdaniteľným základom. Keby sa to zaviedlo len tak, ako to teraz navrhujete, pán poslanec, tak by to bolo nesystémové, pretože, opakujem, dôchodky nepodliehajú zdaneniu bez ohľadu na ich výšku. Teda z tohto dôvodu nesúhlasím s týmto návrhom a neodporúčam ho schváliť. Čo sa týka pripomienok, ktoré boli skôr otázkami. Čo sa týka tej časti úrokov, aby sa mohol znižovať daňový základ aj o časť pri hypotekárnych úveroch, to je vec, o ktorej vieme diskutovať do budúcnosti, teraz ale ani nebol predložený konkrétny návrh, lebo hovorili ste o časti, čiže to je vec, o ktorej môžeme diskutovať a pri budúcej novelizácii ju môžeme uplatniť. Čo sa týka grantov. Pýtali ste sa, o aké granty vlastne ide aj v súvislosti     so   zdaňovaním, čiže   ide   explicitne   len    o    granty z medzinárodných zmlúv, čo je to isté, ako bolo doteraz a je to tam aj na žiadosť Európskej únie a EBRD, Európskej banky pre obnovu a rozvoj, a teda tam sa mechanizmus nemení oproti tomu, ktorý bol dnes. A k tej ďalšej vašej otázke ohľadom nerozdeleného zisku. Tam chcem uviesť, že z nerozdeleného zisku sa nedá nič vyplácať, vyplácať sa dá zo zisku na rozdelenie, a to je na inom účte a to je v zákone riešené. K návrhu pána poslanca Buriana chcem povedať, že to vlastne znamená, a to by som rád upozornil pánov poslancov a pani poslankyne, že to znamená zvýšenie vlastne toho zníženia daňovej povinnosti alebo zvýšenie odpočítateľnej položky o 12-tisíc na DDP a ešte by bolo možné potom za produkty poisťovní a bánk, a ak by sa to rozšírilo, tak aj obchodníkov s cennými papiermi uplatniť si ďalšiu položku 12-tisíc korún, čo by znamenalo negatívny dopad na verejné financie vo výške pol miliardy korún, s ktorými štátny rozpočet nepočíta, teda zvýšilo by to deficit verejných financií. Aj z toho dôvodu neodporúčam podporiť tento návrh. Tá podpora 12-tisíc je dostatočná, chceme to podporovať najmä pre nižšie príjmové skupiny a tam je, myslím si, že 12-tisíc korún podpora dostatočná. A chcem podporiť pozmeňujúce návrhy, ktoré predložil pán poslanec Mikuš, spravodajca k zákonu. Ďakujem pekne.
Kollár, Boris, predseda NR SR (2022-06-15):
Prosím, prezentujme sa a hlasujeme. (Hlasovanie.) Prítomných 136, za 136. Konštatujem, že sme tento návrh schválili. Nasleduje hlasovanie o bode 9 programu. Je to druhé čítanie o návrhu poslancov Karahutu a Lukáča na vydanie zákona, ktorým sa mení a dopĺňa Zákonník práce, tlač 852. Dávam slovo spoločnej spravodajkyni z výboru pre sociálne veci pani poslankyni Márii Šofranko, aby hlasovanie uvádzala. (Hlasovanie o návrhu poslancov Národnej rady Slovenskej republiky Jaroslava Karahutu a Jozefa Lukáča na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony , tlač 852.)
Glváč, Martin, podpredseda NR SR (2016-09-20):
Faktická poznámka k predrečníkovi.
Žiga, Peter, podpredseda NR SR (2023-12-20):
Pani poslankyňa Gažovičová.
Poliačik, Martin, poslanec NR SR (2015-06-30):
Ďakujem, pán predseda. A môžem rozprávať pomaly, mňa nevypnete. Podávam návrh na legislatívno-technickú opravu v treťom čítaní k vládnemu návrhu zákona, ktorým sa mení a dopĺňa zákon č. 245/2008 Z. z. o výchove a vzdelávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Podľa § 85 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov navrhujem legislatívno-technickú úpravu môjho pozmeňujúceho návrhu, ktorý bol schválený v druhom čítaní. V čl. I bode 15 v § 33 ods. 8 písm. c) sa na konci slovo „alebo“ nahrádza čiarkou a v písm. d) sa na konci čiarka nahrádza slovom „alebo“. Ide o technicko-legislatívnu zmenu. Keďže ten pozmeňovák prešiel, aby bol čistopis, teda čistý. Ďakujem veľmi pekne.
Kollár, Boris, predseda NR SR (2020-04-28):
Ďalší vystúpi pán poslanec Kotleba.
Baláž, Vladimír, poslanec NR SR (2021-03-17):
Ďakujem pekne. Veľa z toho, čo ste povedali, s tým sa dá súhlasiť. Samozrejme, tá realita je taká, že tento váš návrh nebude schválený, a preto ja by som chcel v tejto mojej faktickej poznámke apelovať na poslancov z koalície, aby si uvedomili, že sa jedná o zneužívanie tohto, tohto opatrenia v našom prostredí a že by bolo dobré pripraviť nejaký zákon, ktorý sa bude volať trebárs lex COVID, lex epidémia, nech sa už volá akokoľvek, ale ktorý bude slúžiť na to, na čo má, a nie na obmedzovanie ľudských práv a slobôd. Ďakujem pekne.
Hrnčiar, Andrej, podpredseda NR SR (2017-05-17):
Ďakujem. Otváram všeobecnú rozpravu. Do rozpravy som dostal dve písomné prihlášky. Za klub SME RODINA poslanec Boris Kollár, za klub OĽANO poslanec Ján Budaj. Ako prvý sa prihlásil do rozpravy pán poslanec Fecko.
Zemanová, Anna, poslankyňa NR SR (2022-02-23):
Pán kolega Janko Benčík, ďakujem veľmi pekne za tieto informácie, za tie nepekné správy, ktoré sa šíria. Ale musíme si aj povedať, čo je pravým dôvodom toho, že opozícia silou-mocou chce odvolať ministra vnútra. Lebo opozícia sa bojí nielen za tie statusy, ktoré sa vyskytujú na sociálnych sieťach, ale oni sa boja aj to, že tie špinavosti, ktoré sme o nich počuli z odposluchov, legálne získaných odposluchov z chaty, budú vyšetrované. Kde priamo a reálne predseda strany SMER-u, podpredsedovi strany SMER-u sa rozprávali tak, že naozaj to nemá obdoby. To tie odposluchy, čo ste vy čítali, tam ani jedno slovo nebolo, že povedal pán minister, ktorého chcete odvolávať. Ale na odposluchoch z chaty bol priamo predseda vašej najväčšej opozičnej strany SMER-u a jeho podpredsedovia, ktorí sa tam rozprávali ďaleko horším a nechutnejším spôsobom, a preto potrebujú, aby minister Mikulec bol odvolaný.
V. Faič, poslanec: (2006-08-03):
To znamená, že ak sa teraz vy kriticky vyjadrujete k niektorým pasážam, že sa chce čosi riešiť ohľadne postavenia a fungovania obchodných reťazcov na trhu a ich správanie na trhu Slovenskej republiky, tak sa tomu skutočne čudujem, pretože keď ste mohli, ste neurobili nič, aby ten zákon bol silný a aby bol najmä účinný. Ďakujem.
Grendel, Gábor, podpredseda NR SR (2021-10-06):
Pani poslankyňa Janka Majorová Garstková.
Laššáková, Jana, podpredsedníčka NR SR (2013-03-21):
Pán poslanec Blaha, nech sa páči.
Hrnčiar, Andrej, podpredseda NR SR (2019-12-03):
Päť faktických poznámok. Nech sa páči, pani poslankyňa Cigániková.
P. Hrušovský, predseda NR SR: (2002-11-06):
(Hlasovanie.) Prítomných je 136 poslancov, za návrh 76, proti 55, zdržal sa 1, nehlasovali 4. Návrh na skrátené legislatívne konanie o návrhu zákona o štátnej službe colníkov Národná rada odporučila prerokovať v skrátenom legislatívnom konaní. Prosím ďalší návrh.
Figeľ, Ján, podpredseda NR SR (2015-12-04):
Ďakujem pekne. Igor Hraško s ďalšou faktickou.
Jurinová, Erika, podpredsedníčka NR SR (2015-06-25):
Ďakujem pekne, pán minister. Dávam slovo spoločnému spravodajcovi z ústavnoprávneho výboru, poslancovi Ottovi Briximu, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči.
V. Mečiar, poslanec: (2006-02-24):
Pokiaľ ide o ten spor o kultúru, ktorý vedieme, tak on má dimenzie aj krátkodobej pamäti a ľutujem, že niektorým mojim kolegom už neslúži, ale má aj dimenziu historickej pamäti, veď bolo tu obdobie, keď slovenčina bola štvrtým liturgickým jazykom na svete. Slovensko malo prvé biskupstvo zo všetkých stredoeurópskych krajín a krstilo kniežatá v Poľsku, v Litve. Bolo to obdobie, keď jazyk, kultúra, vzdelanosť boli na tomto území dominujúce. Ale bolo to aj obdobie, v ktorom pre vplyvy, ktoré boli vtedy pri mocenskom usporiadaní Európy, sa začali na Slovensku tlačiť franské vplyvy a išli cez cirkev a išli cez štát, a boli to slovenskí predstavitelia, ktorí slovenských kňazov predali do otroctva, zrušili vysoké školy, obmedzovali svoje kultúry a na tisíc rokov zanikol slovenský štát. Ale pozostatky tohto sebapožierania existujú dodnes. Preto sedia aj v tomto parlamente politici, ktorí tento štát nechceli, ktorí veľmi úspešne útočia aj na cirkev po roku 1989, a preto nadávajú na komunistov a sami robia duchovné rovnaké škody a aj duchovnému životu na Slovensku a neslúži historická pamäť ani tých posledných 10, 15 rokov, čo sa vlastne dialo na Slovensku a čo prebiehalo bez chápania súvislostí, ale aj vlastnej osobnej a straníckej zodpovednosti. Keby sme zobrali len toľko inkriminované obdobie nakladania s majetkom...
Hlina, Alojz, poslanec NR SR (2013-03-20):
Ďakujem veľmi pekne. Chcem poďakovať pánovi Hrušovskému za dobrý a vyvážený príspevok na túto tému. A som rád, že sa dotkol aj tej otázky, ktorú, sa nesie tu priestorom, že je to o prostredí. A ja naozaj chcem aj upozorniť na to, aby sme boli opatrní v tom, v tých formuláciách, že otvárame možno aj trinástu komnatu, i keď to sa niekomu nezdá. A pri tých niektorých formuláciách treba byť opatrný. Genetická výbava k agresivite, v zásade treba povedať v určitom kontexte, nielen tak voľne, lebo môže to byť problém v inom kontexte. Pes je druh, canis lupus, tak ako žirafa, a koniec koncov, a berte ma, prosím vás, s rezervou, aj človek. A to sú naozaj vážne veci, či my povieme, že niekto má genetickú výbavu k agresivite, lebo to môžeme potom hovoriť o možnosti určitého zneužitia aj v inom. A to sú tie spory tzv. plominovcov, že čo je silnejšie, či genefond alebo fenofond, a na tom sa, na tomto spore vznikli aj nešťastia. Mám pocit, že pán Šebej to cíti, a mám pocit, že sa bude tomu v jeho príspevku venovať. Čiže ja som chcel na to upozorniť, že nehovoríme o 10-ch či 9-ch plemenách psov, ale hovoríme, keď si to zoberieme zo širšia, o relatívne vážnej veci. A mali by sme byť opatrní v niektorých konštatovaniach, špeciálne pán minister. Ďakujem.
Šeliga, Juraj, podpredseda NR SR (2021-02-24):
Pán poslanec Kočiš, nech sa páči.
Šeliga, Juraj, podpredseda NR SR (2020-09-17):
Ďakujem pekne, pán spravodajca. Otváram rozpravu. Konštatujem, že som nedostal žiadnu písomnú prihlášku. Chcem sa spýtať, či sa chce niekto prihlásiť ústne. Nie, ďakujem. Vyhlasujem rozpravu za skončenú. 	Chcem sa spýtať, či k rozprave, ktorá vlastne ani nebola, chce zaujať stanovisko pán minister. Pán minister nechce zaujať stanovisko, predpokladám. Pán spravodajca? Ďakujem a prerušujem rokovanie o tomto bode. Ďalej budeme rokovať o návrhu na voľbu zástupcu navrhnutého vládou Slovenskej republiky do Dozornej rady Sociálnej poisťovne . Je to návrh vlády, ktorý má tlač číslo 203. Správu o výsledku prerokovania tohto návrhu vo výbore pre sociálne veci nájdete pod tlačou 203a. Poprosím pána ministra práce, pána Krajniaka, aby tento návrh vlády uviedol.
Suja, Miroslav, poslanec NR SR (2020-07-23):
Ďakujem za slovo, pán predsedajúci. Pán poslanec Zajačik, pornovanie... (povedané so smiechom), porovnávanie záverečných prác z vašich úst a hovoriť, aká, ktorá vysoká škola má akú vyhlášku, je také úsmevné, ale každopádne ten, čo vám písal prejav, urobil veľmi dobrú robotu, len si myslím, že ju mal predniesť niekto druhý, tak ako sa sťažoval váš kolega Kozarec, že sa to musel naučiť naspamäť, teda čo mu prišlo. Vám toto absolútne nesadlo. Vy hovoríte, že je slabý dôvod (povedané so smiechom) diplomovka. Ja si myslím, že keby bol taký slabý dôvod diplomovka, tak váš premiér nemá dôvod alebo strach zverejniť ju a dať ju na preskúmanie. Ale tým, že sa toho bráni, tomuto, tak si myslím, že až taký slabý dôvod to nie je. Ďakujem.
Pollák, Peter, poslanec NR SR (2014-06-27):
Ďakujem pekne. Ďakujem kolegom za podporu tohto návrhu zákona. Moje posolstvo znie: Zachráňme rodiny, ktoré sa dnes ocitli v obrovskej kríze v mnohých rómskych lokalitách a zabráňme prevádzkovateľom herní zarábať na chudobe, nech zarábajú na tých, ktorí riadne pracujú a ktorí si dokážu zabezpečiť svoje živobytie svojou prácou, a nie sociálnou dávkou.
Fecko, Martin, poslanec NR SR (2012-09-25):
Ďakujem pekne. Áno, pán kolega, páči sa mi, že hovoríte o razantnosti, že treba pristúpiť k činom, nie k rečiam, ktoré, myslím, že za dvadsať rokov bolo dosť. Vyzerá to tak, že ja nepochopím ľudí, ktorí idú stavať niečo a nemajú pozemok. To znamená, že to je u mňa nepochopiteľné a je to, by som povedal, dedičstvo socialistického zmýšľania. A preto myslím si, že musíme naučiť náš národ a všetkých tých podnikavcov, že pokiaľ chceš niečo stavať, musíš mať pozemok. Dobre, kvitujem, dávate nejakú čiaru, od určitého dátumu to nebude možné. Ale jedna vec je prijať dobrú legislatívu a druhá vec je, či ten výkon príslušného úradu je taký, že sa nezlomí pod ťarchou tlakov, ktoré tam budú. Či ten úradník, ako som už viackrát rozprával, spomínal, aby si vedel zastať tú robotu a ten zákon, ktorý tam má, aby povedal, že nie, zákon káže tak a tak to urobíme. Dotknem sa trošku tých čiernych stavieb, ktoré, samozrejme, váš zákon, teda pozmeňujúci návrh nerieši, to sú tie doterajšie, prečo asi vznikajú. Ja si myslím, že aj preto, že v súčasnom stavebnom zákone máme § 88a Konanie o dodatočnom povolení stavieb. To znamená, že ja si začnem v pohode stavať a dodatočne budeme riešiť. A viete ako tento, však viete, keď to predkladáte, pozmeňovací, ako riešiť v prípade, že nepredloží príslušný stavebník stavebnému orgánu opodstatnenosť toho povolenia dodatočného. V prípade, že nemá svojho vlastníka, tak stavebný úrad odkáže na súd. No ďakujem pekne! Súd, hej? Súďte sa rok, päť, desať, pätnásť. A s týmto kalkulujú. S týmto kalkulujú tí vychytranci, a to jedno, či sme v stavebnom konaní, alebo v inom konaní. Takže, vážení, nie. (Prerušenie vystúpenia časomerom.)
Pellegrini, Peter, predseda NR SR (2024-02-15):
Prosím, prezentujme sa a hlasujme o návrhu uznesenia. (Hlasovanie.) Prítomných 139 poslancov, za 138, nehlasoval 1 poslanec. Konštatujem, že Národná rada schválila uznesenie k návrhu na vymenovanie vedúcich a členov stálych delegácií. Teraz budeme hlasovať o návrhu na voľbu poslankyne za členku výboru Národnej rady a voľbu poslanca za náhradného člena výboru Národnej rady, tlač 181. Poprosím pána poslanca Michala Šipoša, aby hlasovanie uviedol. (Hlasovanie o návrhu na voľbu poslankyne Národnej rady Slovenskej republiky za členku výboru Národnej rady Slovenskej republiky a voľbu poslanca Národnej rady Slovenskej republiky za náhradného člena výboru Národnej rady Slovenskej republiky , tlač 181.)
Dostál, Ondrej, poslanec NR SR (2019-10-24):
Ďakujem za odpoveď, pán minister. No nemyslím si, že by bolo nejakým závažným narušením trojdeľby moci, keby sa minister spravodlivosti aktívne zaujímal o to, koho chce nominovať do Súdnej rady parlament. Vaša predchodkyňa pani Žitňanská to urobila a myslím, že je veľmi dobré, že vtedy zasiahla. A zatiahli ste ručnú brzdu, však nielen ona, ale aj celý poslanecký klub MOST – HÍD, čo, čo oceňujem, aby ste nemali pocit, že vás stále iba kritizujem, a zabránili ste zvoleniu Moniky Jankovskej do Súdnej rady. Ale nemyslím si, že to je dostatočné kritérium, aby bol niekto zvolený hlasmi vládnej koalície do Súdnej rady, že neviem o ňom, nepočul som o ňom nič zlého. Teda tak to sa dá vygúgliť za tri sekundy, že, že ho navrhol Mečiar, ale, dobre, ak to nie je pre vás diskvalifikačné, tak aspoň by sme mali aktívne zaujímať o to, kto v tej Súdnej rade bude. Lebo však to je zodpovednosť vládnej koalície, vašimi hlasmi bol, bol zvolený. Poslanec z klubu vašej strany pán Kresák navrhol ako jediný kandidáta, ktorý nebol sudcom, a teda zákon predpokladá, že by to spravidla za parlament mali byť nesudcovia, ostatné koaličné strany navrhovali, navrhovali sudcov. Ja som navrhol, aby boli verejné vypočutia, bolo to odmietnuté, nebolo pre to pochopenie vo výbore, nebolo pre to pochopenie, pochopenie v pléne. A je to mimoriadne dôležitá inštitúcia, čo sa týka, čo sa týka fungovania súdnictva asi najdôležitejšia, a parlament tam zvolil človeka, o ktorom skoro nikto skoro nič nevie. A ani sme nemali možnosť ho konfrontovať, konfrontovať s nejakými, s nejakými otázkami. Tak neviem, či by toto nebolo riešenie, keby sa aj v takýchto prípadoch konali verejné vypočutia. Tu by ma zaujímal váš názor na to.
Kadúc, Miroslav, poslanec NR SR (2015-09-30):
Chcel by som možno ponúknuť riešenie tejto situácie. Pán predseda, pán predseda, naozaj chcem ponúknuť riešenie tejto situácie. Ale v prvom rade, prosím vás, tomuto sa dalo úplne pokojne predísť, keby neprišiel tento pozmeňovák. To je vec prvá. Vec druhá, je mi jasné, že to slovo bezodkladne pre vás nemusí znamenať to, čo znamená, to, čo povedal Najvyšší súd opakovane, pán predseda, že bezodkladne znamená okamžite. Nie je to bez zbytočného odkladu, kedy sa tam vytvára nejaký priestor, je to hneď. Naozaj pragmatické riešenie celej tejto situácie, aj napriek tomu, že nesúhlasím s tým, že odložíte na zajtra, je súhlasiť s pani podpredsedníčkou Jurinovou, schôdza bola prerušená. Aa dajte si to grémium ráno. A naozaj vás normálne žiadam, keď chcete mať etický kódex, ako dodržujme tieto pravidlá. Bezodkladne znamená okamžite. Hovorím to v dobrom. Dajte ten nový trend, ktorý ste sľubovali, prosím. Prosím vás o to.
Ďuriš Nicholsonová, Lucia, podpredsedníčka NR SR (2016-10-27):
Pán poslanec Krajniak.
Dostál, Ondrej, poslanec NR SR (2021-05-28):
Ďakujem za faktické poznámky. Pán poslanec Taraba, povedali ste, že som tu vyplakával, že ma v koalícii nemajú radi, no tak ja neviem, ja vychádzam s kolegami z koalície veľmi dobre aj s tými, s ktorými mám rôzne názory, čiže nemusím tu vyplakávať. Ja som hovoril o vzťahoch a o tom, ako, ako diskutujeme vo vládnej koalícii. Vyzvali ste nás, aby ste, aby sme vytiahli karty a zabránili prijatiu tohto návrhu. No pred chvíľou ste vraveli o tom, že viete počítať a že 2 plus 2 je 4, no tak keď si spočítate poslanecké kluby OĽANO, SME RODINA a ZA ĽUDÍ, tak je to absolútna väčšina poslancov parlamentu. Čiže keď sú oni na tom dohodnutí, tak si to schvália, ak by si to neschválili dnes, a my by sme vytiahli karty, no tak by si to schválili v utorok. Čiže nie, nebudeme sa pripájať k vašej obštrukcii. Pán poslanec Jarjabek povedal, že ho nezaujíma, že čo si ja myslím o tom, aké majú, aké máme vzťahy v koalícii, no mňa zase nezajíma, čo si pán poslanec Jarjabek myslí o tom, čo si myslím ja. To je také vzájomné. (Ruch v sále a zaznievanie gongu.) Pán poslanec Fico, ako zaujímavé, že, že ste povedali, že či chceme pokračovať v štýle vzájomného osočovania, po mojom vystúpení, kde som práve nabádal na to, aby sme sa vzájomne neosočovali, ale konštruktívne sa bavili, a teda chápem, že už chcete ísť domov, lebo je už takmer 13.00 hod. piatok, a teda to už v parlamente sa nerobí, ale teda parlamentarizmom by som to nenazýval, že chcete čím skôr vypadnúť a ísť domov. Pán poslanec Gyimesi, ja som s vami rokoval o všeličom, ale teda zrovna v téme občianstva zrovna po tom, ako sa vy potom vyjadrujete o kolegoch SaS, naozaj nejdem s vami spolupracovať. No a, pán poslanec Pročko, myslím, že to bolo nekorektné voči kolegyni Cigánikovej.
J. Laššáková, poslankyňa: (2007-10-23):
V čl. II sa za 94. bod vkladá nový 95. bod, ktorý znie: Bod 95 znie: V názve prílohy č. 3 sa za slovo „zbore“ vkladajú slová „a v horskej záchrannej službe“. Doterajší 95. bod sa označuje ako 96. bod. Ide o legislatívnotechnickú úpravu v nadväznosti na rozšírenie osobného rozsahu v návrhu zákona. V tejto súvislosti navrhujem vyňať na samostatné hlasovanie bod 36 zo spoločnej správy, ktorý rieši uvedenú problematiku, avšak legislatívne nesprávne. Ďakujem pekne a prosím o podporu predloženého návrhu.
Fitz, Peter, poslanec NR SR (2015-09-23):
Pani predsedajúca, dajte, prosím, hlasovať o bodoch 4, 5, 6 pozmeňujúceho a doplňujúceho návrhu pána poslanca Novotného spoločne.
Kolíková, Mária, poslankyňa NR SR (2023-05-03):
Vážený pán predsedajúci, vážený pán minister, vážené pani poslankyne, vážení páni poslanci, sama sebe sa divím, že idem k tomuto vystúpiť v pléne Národnej rady. Prečo sa potrebuje bývalá ministerka vyjadrovať k pristúpeniu k dohovorom, ktoré nám majú slúžiť na boj proti terorizmu v letectve? (Prerušenie vystúpenia predsedajúcim.)
Sabo, Michal, poslanec NR SR (2024-01-24):
Kolegyňa, spomínala si, aké príklady dáva táto koalícia mladým ľuďom na Slovensku. Ale nielen im, vlastne dáva príklad celej spoločnosti, ako koalícia dáva návod na to, aby sa tu beztrestne porušovali pravidlá, aby ľudia neniesli zodpovednosť za svoje činy. Koalície dáva návod, ako sa správať egoisticky, grobiansky. Celé toto skrátené legislatívne konania je toho ukážkou. Nehovoriac o tom, že podstata a odôvodnenie tohto skráteného legislatívneho konania sú falošné hry, že sa tu návrh novely, ktorá je šitá pre malú skupinu VIP ľudí, namiesto toho, aby sme sa venovali skutočným problémom tejto spoločnosti. A ja mám na mysli naozaj že reálne problémy, ktoré majú dopad aj na dnešných mladých ľudí a budú mať dopad na ďalšie generácie, za ktoré sme zodpovední. Bohužiaľ, mladí ľudia nie sú na radare tejto koalície a budem menovať zopár problémov, ktoré riešiť aj ty, Danka, a lokálne ako vicestarostka, klimatická zmena, naša nepripravenosť na ňu, najmä adaptovanie sa na extrémne prejavy počasia, na vlny horúčav, ktoré v mestách ohrozujú ako deti, tak ľudí s chronickými chorobami, keď udrú štyridsiatky, a oni udierajú. Vlny sucha, tie ohrozujú najmä samosprávy bez základnej infraštruktúry. Pol milióna ľudí na Slovensku nemá bezpečný prístup k pitnej vode a sú odkázaní na studne, ktoré keď im v lete vyschnú, tak čo majú robiť, hej? Príklad – Záhorie v lete, posledné letá totálne bez vody. Stredné Slovensko tiež, východné tiež. Prívalové dažde, absolútna nepripravenosť krížom-krážom cez celú krajinu a takto by som mohol pokračovať a menovať jeden dlhočizný zoznam všetkých environmentálnych problémov, ktoré pred sebou ako krajina tlačíme aj kvôli zanedbaným povinnostiam predchádzajúcich troch vlád Roberta Fica, a to nie je moje, niekto by si mohol povedať, že aktivistické bľabotanie. Nie, na mnoho z týchto problémoch sú živé infringementy, ktoré Roberta Fica usvedčujú z masívneho porušovania základného ľudského práva na zdravé a vitálne životné prostredie. Ale toto nie je predmetom tohto skráteného legislatívneho konania. Prečo?
Sulík, Richard, predseda NR SR (2011-07-13):
Pán poslanec Kužma.
Viskupič, Jozef, poslanec NR SR (2014-06-06):
Nerobil som si veľké ambície, že zaplním plénum pri tejto téme, keďže aj pri tak dôležitej téme, ako bola ochrana rodiny a zmeny v justícii, sme si často prečítali, alebo videli obrázky rokovania tohto pléna pri minimálnej účasti a na tom som celkom netrval. Ale myslím si, že sú ľudia cez všetky poslanecké kluby, ktorí sa európskym záležitostiam chcú a venujú, a preto podľa mňa bude dôležité možno trpezlivo vysvetľovať to, že použiť zásadu alebo cez inštitút odôvodneného stanoviska prispieť k tomu, aby cez zásadu subsidiarity a proporcionality sme mali na srdci suverenitu Slovenskej republiky omnoho viacej, je témou, ktorá podľa mňa a v dobrej viere to hovorím, zaujíma každého jedného, dúfam, člena a členku tejto poslaneckej snemovne. Dúfam, že pri hlbšom vysvetlení, pretože mnohé termíny jednak metú verejnosť a aj to sa stalo ako keby kritikou Európskej únie, že používa jazyk a samotná Únia to hovorí, že treba jej proces rozhodovania a pôsobenie v európskej verejnosti vysvetľovať a robiť jednoduchšie. Nazývajú to proces simplifikácie. Čiže v rámci tohto jediné, čo sa v zásade robí, aby žltú a oranžovú kartu v niektorých špecifických prípadoch mohla uplatňovať aj táto snemovňa, nielen výbor pre európske záležitosti. A my dvaja, ktorí v ňom sedíme, vieme, že cez ovládnutie výboru cez... (Prerušenie vystúpenia časomerom.)
Laurenčík, Milan, podpredseda NR SR (2021-01-12):
Pán poslanec Maroš Kondrót.
Jarjabek, Dušan, poslanec NR SR (2024-05-10):
Ďakujem pekne za slovo, pán predsedajúci. Pani poslankyňa, no povedali ste toho skutočne veľmi veľa, zrejme úprimne, o to je to pre mňa horšie na to reagovať, ale aj tak to spravím preto, lebo som skutočne presvedčený, že teda to, čo hovoríte, hovoríte veľmi úprimne, veľmi vážne, len nemáte rovnaký meter. Nemáte rovnaký meter v prípade Matice slovenskej, ktorú ste kritizovali za vyznamenania, a teda rôzne ceny, ktoré udeľovala, ale pritom takýmto spôsobom som vás nepočul hodnotiť pani prezidentku, ktorá tiež dala isté vyznamenania istým ľuďom, čo teda mohla aj oľutovať, hoci to nepriznala, a celá spoločnosť ju za to kritizovala, či tá pravicová, alebo tá ľavicová, celá. Pani prezidentka nič. To všetko ďalej, čo ste povedali o tých padlých umelcoch, čo je strašné, čo je strašné, ozaj to je strašné, bez ohľadu, bez ohľadu na to, akých umelcov akej národnosti sa to týka, ale stále nie je dôvodom, aby sme prestali čítať Dostojevského, aby sme prestali pozerať, ja neviem, Pikovú dámu Eugena Onegina, aby sme prestali spievať Čajkovského romance, aby sme sa prestali, aby sme prestali pozerať ruské výtvarné umenie, aby sme sa vôbec takýmto spôsobom zaoberali všetkým tým umením, ktoré ide napríklad z Ruska a ktoré je na obrovskej úrovni, skvelej, dlhodobej, historicky odskúšanej. Vy ste to všetko chceli poprieť tým, čo ste povedali, a s tým ja nemôžem absolútne súhlasiť preto, lebo si myslím, že politika akákoľvek jednoducho do kultúry alebo do umenia, keď chcete, nepatrí. A... (Prerušenie vystúpenia časomerom.)
Žiga, Peter, podpredseda NR SR (2024-02-21):
Na vaše vystúpenie štyri faktické poznámky. Prvý Peter Pollák.
Szőllős, Ján, poslanec NR SR (2023-02-02):
Ďakujem. Vážený pán predseda, v rozprave k uvedenému vládnemu návrhu zákona vystúpil jeden poslanec. Pozmeňujúci a doplňujúci návrh podal pán poslanec Karahuta. Pán poslanec Karahuta zároveň požiadal vyňať body 1 až 4 zo spoločnej správy na osobitné hlasovanie. Keďže boli dnes v rozprave podané pozmeňujúce návrhy v zmysle § 83 ods. 4 rokovacieho poriadku, dajte, prosím, hlasovať o skrátení lehoty.
Glváč, Martin, podpredseda NR SR (2016-04-27):
Prosím, prezentujme sa a hlasujme. (Hlasovanie.) Prítomných 128 poslancov, za 100, proti 3, zdržali sa 25, nehlasovalo 0. Schválené. Konštatujem, že Národná rada pridelila návrh tohto zákona výborom, určila gestorský výbor (reakcia z pléna). Konštatujem, že Národná rada schválila, že tento zákon prerokujeme v prvom čítaní, pardon. (Pozn. red.: správne má byť – „v druhom čítaní“.)
Érsek, Árpád, minister dopravy a výstavby SR (2019-03-27):
Vyjadríme sa k tomu v druhom čítaní tohto zákona, čo ste namietal. Dobre?
Jurinová, Erika, podpredsedníčka NR SR (2014-11-08):
Pán poslanec Zajac.
Mihál, Jozef, poslanec NR SR (2013-11-27):
Ďakujem, pán kolega, za prednesenie tohto pozmeňovacieho návrhu a ja ho určite podporím, je predsa známe, že takýto návrh alebo podobné návrhy v podobnom duchu sa snažím presadiť už rok, odkedy boli zavedené odvody z dohôd, a to ešte takým nezmyselným spôsobom, akým boli zavedené, kedy študenti získali výnimku z dôchodkového poistenia, ale získali ju tak, že rozlišujú sa tí študenti na základe veku, kde diskriminácia na základe veku je na hrane s ústavnosťou. Viem takisto, že pán minister Richter pripraví takúto zmenu akože z vlastnej iniciatívy a bude potom chodiť a rozprávať, ako študentom pomohol, pretože im ustúpil, a tak ďalej. Viem, že si to chystá na vhodnú chvíľu, a urobí to vtedy, keď, samozrejme, on bude chcieť a keď mu to bude vyhovovať, napr. v prezidentskej kampani pána premiéra, takže treba ešte chvíľku vydržať, pán kolega, a dočkáme sa, treba byť trpezlivý, ale na druhej strane treba stále do pána ministra štuchať a pripomínať mu, že to, čo urobil pred rokom, škodí slovenským zamestnancom, škodí všetkým, ktorí si chcú privyrobiť rôznymi drobnými príjmami, a škodí to aj ich zamestnávateľom, najmä typu neziskové organizácie, o čom ja tu hovorím už rok. Viem, že ma počúvate, ale čakáte si, nechávate si túto kartu na vhodnú chvíľu, ona príde, ja viem, že ona príde.
Laurenčík, Milan, podpredseda NR SR (2021-06-25):
Kolegovia, chcem sa spýtať, pán poslanec Urban mal problém pri prihlasovaní sa do rozpravy, či je všeobecný súhlas, aby mohol vystúpiť aj on ešte v rozprave. (Súhlasná reakcia pléna.) Ďakujem. Prosím, dopíšte pána poslanca ešte do zoznamu do rozpravy ako posledného. A teraz dávam slovo pánovi poslancovi Sujovi, nech sa páči.
Pčolinský, Peter, podpredseda NR SR (2023-06-14):
Ďakujem. Končím možnosť prihlásiť sa s faktickými. Štyri faktické. S prvou pán poslanec Dostál.
Paška, Pavol, predseda NR SR (2012-09-20):
Hlasujeme. (Hlasovanie.) 143 prítomných, 64 za, 78 proti, 1 nehlasoval. Návrh pána poslanca sme neschválili.
Grendel, Gábor, podpredseda NR SR (2022-10-18):
Pani poslankyňa Monika Kozelová.
Zmajkovičová, Renáta, podpredsedníčka NR SR (2013-06-27):
Pán poslanec Gál.
Grendel, Gábor, podpredseda NR SR (2022-06-15):
Jedna faktická poznámka na vaše vystúpenie. Pán poslanec Beluský, nech sa páči.
P. Hrušovský, predseda NR SR: (2003-09-16):
(Hlasovanie.)135 prítomných, 97 za návrh, 10 proti, 28 sa zdržalo. Návrh sme schválili. Pristúpime k hlasovaniu o ďalšom návrhu, prosím pani poslankyňu Laššákovú, aby ako poverená poslankyňa ústavnoprávnym výborom predniesla návrhy uznesení k prerokúvanému vládnemu návrhu zákona o zodpovednosti za škodu spôsobenú pri výkone verejne moci a o zmene niektorých zákonov, ktorý prerokúvame ako tlač 342. Pani poslankyňa, máte slovo.
Grendel, Gábor, poslanec NR SR (2024-02-15):
Ďakujem veľmi pekne. Možno som v konflikte záujmov, neviem to posúdiť, ja som občan Slovenskej republiky maďarskej národnosti a mne trošku uniká pointa, že v čom presne ohrozuje Slovenskú republiku, ak iný členský štát Európskej únie a NATO, teda de facto náš spojenec, v tomto prípade Maďarsko, kúpi cez nejakú svoju zriadenú súkromnú firmu nehnuteľnosť, starú nehnuteľnosť, ktorá je pre Slovenskú republiku zbytočná alebo nevyužiteľná. Je to bezpečnostné riziko? V čom? Povedzme, že teraz rozšírime tú lehotu a národné kultúrne pamiatky teda bude už kupovať len Slovenská republika, aby zabránila tomu, aby Maďarsko kupovalo národné kultúrne pamiatky. Tak budú kupovať budovy, ktoré nie sú národnými kultúrnymi pamiatkami. Čomu sme zabránili? Čiže sa mi trošku zdá, že či nevidíme trávu rásť niekde, kde... neviem. Alebo si nejaké budovy prenajmú. Proste národné kultúrne pamiatky, áno, znie to vznešene, musíme ich chrániť, aby zostali naše, ale čomu presne tým zabránime? Ja neviem, neviem, uniká mi tá pointa.
Pellegrini, Peter, predseda NR SR (2015-02-03):
Prezentujme sa a hlasujme o postúpení tohto zákona do druhého čítania. (Hlasovanie.) Prítomných 140 poslancov, za 81, proti bol 1, zdržalo sa 58. Konštatujem, že Národná rada sa uzniesla, že tento návrh zákona prerokuje v druhom čítaní. Pani poslankyňa.
Laurenčík, Milan, poslanec NR SR (2017-06-21):
Ďakujem za slovo. Pán poslanec Blanár, povedal si tam jednu vetu, na ktorú chcem zareagovať. Väčšina politikov totiž vo vzťahu k dlhu permanentne zavádza občanov Slovenska, keď hovorí, že v posledných rokoch náš dlh klesá. Povedal si to ty a nie je to pravda. Ja ti to poviem na číslach. Za vlády Roberta Fica, nemám tu od začiatku údaje, ale v roku 2008 bol dlh Slovenska 19 miliárd. Teraz sa vyšplhal takmer na 45 mld. euro. Ten rozdiel je ako markantný, takže zadlženie Slovenska je obrovské. Možno si zachytil nejakú informáciu inú, pretože v Európe naozaj dlh klesá na obyvateľa, ale na Slovensku rastie a za rok 2016 to bolo o 170 euro. Keby sme mali splatiť ten náš dlh, tak každý občan našej republiky by zaplatil viac ako 9 600 euro. Takže tvrdenie, že dlh klesá, je klamlivé. On klesá voči HDP, ale absolútny dlh rastie a budeme ho musieť raz vrátiť. Dôležité však je, že čo sme za tie peniaze urobili. Všetky tie sľuby, ktoré Robert Fico mal, tak nesplnil. 2010, jazdíme do Košíc diaľnicou? No nejazdíme. Nebudeme jazdiť ani v 2020 a možno ani 2030, keď neminieme ďalšie a ďalšie peniaze, o ktoré sa teraz snažíte, aby sme sa podpísali pod to, že znova zadlžíme viac a viac naše deti.
P. Hrušovský, predseda NR SR: (2003-11-05):
(Hlasovanie.) 133 prítomných, 62 za návrh, 8 proti, 60 sa zdržalo, 3 nehlasovali. Neschválili sme návrh. Hlasujeme o pozmeňujúcom návrhu pod poradovým číslom...
J. Vaľová, poslankyňa: (2010-02-09):
Ďalej by som chcela povedať, že sú to pilotné projekty, ktoré majú odskúšať, a skúste sa spýtať ZMOS-u a starostov, či vlastne oni sa nedomáhajú práve tých sociálnych podnikov, pretože by im pomohli nájsť ľuďom v obciach a vo vzdialených obciach prácu, čo je veľmi dôležité. Samozrejme piloty slúžia aj na to, že ak nastane akákoľvek chyba, tak táto chyba by sa mala napraviť, a následne až sa vypíše nový program pre mestá a obce, tak by tieto pilotné podniky mali slúžiť tam, kde boli tie chyby, alebo kde sa niečo stalo. Je to niečo na odskúšanie, to je druhá vec. Chcela by som ďalej povedať, čo sa týka na prepojenie tých politických strán. Tak najväčšie prepojenie, pán kolega, je v podniku Arvik, kde je pán Pataky z SDKÚ, kde je jeho dcéra, ktorá vyhrala všetky školenia a kde je jeho asistent v dozorných a správnych radách. Čiže to je najväčšie prepojenie. A potom sa následne snažili médiá hľadať prepojenia aj u nás. Ja sa ozvem aj k podniku, ktorý sídli v mojom okrese, pretože ak už toto je, že nejaký smerák je riaditeľ, prepojenie politické, tak nemôžeme skúmať rasu, tak potom ani kresťanskí demokrati nemôžu byť nikde ani pohlavie, čiže je to určitá diskriminácia. A v tomto sociálnom podniku je zapojených osem starostov a nikdy sa neopakovalo výberové konanie, nikdy, vždy vyhrala najnižšia ponuka. A je úplne jedno a nemôžeme smerákov diskriminovať... (Prerušenie vystúpenia časomerom.)
V. Veteška, podpredseda NR SR: (2004-05-12):
M. Demeterová, poslankyňa: Vážený pán poslanec, na to sme si už zvyli, že nás tu kŕmite tými údajmi o sliepkach a vajciach, to je v poriadku, ale ja by som vám zasa rada pripomenula, ak by sme neboli prežili roky komunizmu, tak by sme dnes mohli hovoriť, že by sa naši dôchodcovia mali tak ako napríklad v susednom Rakúsku. Tak nekŕmte nás už, prosím vás, tým, že nebyť socialistického zriadenia, tak by sa táto republika nebola pohla dopredu. Ďakujem.
J. Halecký, poslanec: (2007-02-01):
Uviedli ste ešte, pani poslankyňa, že tento ústavný zákon alebo 2. pilier dôchodkovej reformy je výhodný pre tých, čo zarábajú menej. Mne sa zdá, že ste sa asi zmýlili, pretože pre tých, čo zarábajú menej v porovnaní s 1. pilierom, keď započítame aj postupnú valorizáciu, asi to tak nebude. Takže v tejto veci, ako vidím, sa veľmi nezhodneme, ale vidím v tom tiež vec na diskusii v ďalšom. Ďakujem.
Šeliga, Juraj, podpredseda NR SR (2020-07-23):
Pán minister, prosím, aby ste uzavreli svoju reč, lebo už vám uplynul čas.
Blanár, Juraj, podpredseda NR SR (2023-01-24):
Pán poslanec Kyselica s faktickou poznámkou, poslednou.
Číž, Miroslav, podpredseda NR SR (2015-05-12):
S reakciou pán poslanec Kaník.
K. Tóthová, poslankyňa: (2002-03-21):
I. Presperín, podpredseda NR SR: Ďakujem. Rozprava je skončená, páni poslanci. Z navrhovateľov sa chce niekto vyjadriť? Sú tu traja navrhovatelia. Pani poslankyňa Pčolinská je tu za ten spoločný návrh s poslancom Mikloškom. Ak áno, tak musíte ísť sem k mikrofónu, pani poslankyňa. Čiže ide o vyjadrenie navrhovateľa k tlači, ktorú sme prerokúvali ako prvú v tomto bloku troch zákonov. Prosím.
Zimenová, Zuzana, poslankyňa NR SR (2017-12-12):
Ďakujem pekne, pani predsedajúca, za slovo. Vážené kolegyne, vážení kolegovia, cieľom návrhu je rozšíriť možnosti pomoci pre žiakov v školách prostredníctvom pomocných vychovávateľov. Na Slovensku pribúda detí, ktoré majú rôzne poruchy učenia sa a správania alebo iné ťažkosti s učením a so začleňovaním sa do kolektívu spolužiakov. Na tieto problémy narážajú najmä žiaci so zdravotným znevýhodnením a žiaci zo sociálne znevýhodneného prostredia, ale nepriaznivé okolnosti môžu neraz ovplyvniť vzdelávacie výsledky a správanie aj tzv. bežných žiakov, ktorí nie sú zaradení do žiadnej z kategórií špeciálnych výchovno-vzdelávacích potrieb. V súčasnosti v školských triedach pribúdajú rôzne problematické situácie, s ktorými sa obvykle učiteľ musí vysporiadať sám, bez pomoci. Náročnosť týchto situácií sa zvyšuje úmerne s pribúdajúcim počtom žiakov s rôznymi ťažkosťami pri učení sa, hyperaktivitou, poruchami pozornosti, komunikácie a podobne. S týmito náročnými situáciami sa musí učiteľ v triede vysporiadať obvykle sám, pretože nemá k dispozícii žiadnu pomoc. Nedostatok odbornej pomoci je v našom školstve vypuklým problémom. Realita je taká, že aj v tých prípadoch, kedy majú učitelia nárok na pomoc asistenta učiteľa, ostávajú pri riešení náročných situácií v triedach osamotení, pretože väčšina škôl, ktorá o asistentov učiteľa požiada, nezíska od ministerstva školstva na ich zaplatenie potrebné finančné prostriedky. Predložený návrh zákona umožňuje zaviesť do školského systému v procese výučby ďalšiu pracovnú pozíciu, pomocného vychovávateľa, ktorá môže byť finančne menej náročná ako pozícia asistenta učiteľa, u ktorého sa predpokladá vysokoškolské vzdelanie a pedagogická kvalifikácia. Návrhom sa zároveň vytvárajú predpoklady pre pôsobenie pomocných vychovávateľov v školách aj bez toho, aby na ich činnosť museli byť vynaložené verejné prostriedky. Ak s tým prejaví pomocný vychovávateľ súhlas, bude možné jeho pôsobenie na báze dobrovoľníckej činnosti tak, ako to upravuje osobitný zákon. Detailnejšie by som rada predstavila návrh zákona v rozprave, do ktorej sa hlásim ako prvá.
B. Bugár, podpredseda NR SR: (2003-04-24):
(Hlasovanie.) Prítomných je 110 poslancov, za 82, proti 24, zdržali sa 3, nehlasoval 1. Konštatujem, že bod 30 zo spoločnej správy sme schválili. R. Vavrík, poslanec: Pán predsedajúci, týmto sme vyčerpali všetky body spoločnej správy. Zároveň musím povedať, na čo som upozornil pred hlasovaním, čo navrhol kolega Jaduš, je tým nad to, čo sme schválili v bode 30, preto o pozmeňujúcom návrhu prednesenom v rozprave nemožno dať hlasovať. A dovolím si ďalej povedať, že mám splnomocnenie výboru pre obranu a bezpečnosť, aby som odporučil, aby sme ihneď pokračovali v treťom čítaní. Dajte, prosím, o tomto návrhu hlasovať.
M. Číž, podpredseda NR SR: (2008-10-30):
(Hlasovanie.) Prítomných 137 poslancov, za návrh 78 poslancov, zdržalo sa 59 poslancov. Konštatujem, že sme schválili vládny návrh novely zákona č. 140/1998 Z. z. o liekoch a zákona č. 217/2003 Z. z. o podmienkach uvedenia biocídnych výrobkov na trh. Ešte máme, vážené kolegyne jeden návrh, ktorý sme prerokovali. Zdá sa, že voľbu Rady členov pozemkového fondu, či tajnú a vládny návrh a náš preložíme na utorok vzhľadom na to, že uplynula lehota určená na hlasovanie. Takže ešte tento posledný návrh zákona, teda hlasovanie v druhom čítaní o vládnom návrhu zákona, ktorým sa menia niektoré zákony v pôsobnosti Ministerstva zdravotníctva Slovenskej republiky v súvislosti so zavedením meny euro , tlač 714. Slovo má pán poslanec Ján Zvonár a bude uvádzať hlasovanie.
Bugár, Béla, podpredseda NR SR (2010-11-04):
Pán poslanec Jarjabek, nech sa páči, môžete reagovať.
Pellegrini, Peter, predseda NR SR (2023-12-19):
Od trinástej do štrnástej.
Kotleba, Marian, poslanec NR SR (2016-09-22):
Pán kolega Žarnay, ja som si veľmi pozorne vypočul vaše vystúpenie a rovnako ako vy som učil. Dvanásť rokov som pracoval na gymnáziu, z toho posledných päť rokov som bol člen rady školy. Nakoniec ma za moje politické názory z tej školy vyhodili po tých dvanástich rokoch. Takže viem na jednej strane pochopiť, o čom rozprávate, ale na druhej strane s niektorými vecami, ktoré ste povedali, sa absolútne nedá súhlasiť a sú dôkazom toho, že nemáte prehľad o tom, ako to funguje zo strany zriaďovateľa týchto škôl. Lebo čo ma donútilo dať faktickú na vaše vystúpenie, bolo to, keď ste povedali, že zriaďovatelia nútia riaditeľov akceptovať predražené zmluvy na nákupy rôznych tovarov a služieb. Musím vám povedať, že u nás v Banskobystrickom kraji je to tak, že my ako centrálny obstarávateľ práve naopak, práve naopak, o 30 až 40 % nakupujeme všetky veci lacnejšie, ako to pôvodne nakupovali riaditelia vo svojej vlastnej pôsobnosti. Vo svojej vlastnej pôsobnosti. A poviem vám, že za tých dvanásť rokov na tom gymnáziu som bol mnohokrát svedkom toho, ako sa kupovali predražené tovary, predražené služby, a nakoniec za to, že som v rade školy kritizoval predražený nákup novej sieťovej technológie, itečkárskej, som bol, akože bol to dôvod na to, aby som bol organizačne zrušený. Čiže v tomto s vami nemôžem súhlasiť. A ďalej s vami nemôžem súhlasiť v tej snahe o zrušenie toho veta zriaďovateľa, pretože práve toto veto zriaďovateľovi dáva možnosť, že nemusí súhlasiť s riaditeľom. A nie, ako vy ste povedali, že zriaďovatelia silou-mocou držia tých riaditeľov. Nie je to tak a bolo by možno dobré aj trošku získať príklady z praxe aj z tej opačnej strany, lebo potom je to také jednostranné. Ďakujem.
Danko, Andrej, predseda NR SR (2016-04-18):
Idete hlboko, (potlesk) naozaj pri všetkej úcte k výkonu poslaneckého mandátu ja vás poprosím, aby sme využili ten čas rokovania pri obsadení výborov, pretože nedržíte sa absolútne témy a chcel by som vás teda ešte raz upozorniť skôr, než by sme pristúpili k opatreniu, ktoré nám rokovací poriadok umožňuje. Skúste zvážiť naozaj...
Blanár, Juraj, podpredseda NR SR (2021-09-17):
Príjemné, príjemné, dobré ráno, vážené panie poslankyne, páni poslanci, chcem vás požiadať trošku o toleranciu, pretože mám zastretý trošku hlas, mi to zišlo na priedušky, ale budem sa snažiť, aby sme to zvládli. Takže dovoľte, aby som otvoril druhý rokovací deň 
40. schôdze Národnej rady Slovenskej republiky a informoval vás, že o ospravedlnenie neúčasti na dnešnom rokovacom dni Národnej rady Slovenskej republiky požiadali páni poslanci Ján Blcháč, Martina Brisudová, Peter Cmorej, Jaroslav Karahuta, Adriána Pčolinská a Jana Vaľová. Toľko k obligatórnym veciam, ktoré bolo potrebné na začiatku rokovacieho dňa. No a ďalej vás chcem informovať, že mali sme začať dnes rokovať bodom č. 40, návrhom skupiny poslancov, parlamentná tlač 576, ktorý mala predstaviť za skupinu poslancov pani poslankyňa Anna Zemanová, avšak dostal som z organizačného informáciu pred chvíľočkou, že je na rokovaní a nebude sa môcť zúčastniť tohto bodu, takže tento bod prepadáva na koniec programu schôdze Národnej rady. A budeme pokračovať ďalším bodom, ktorým je druhé čítanie návrhu skupiny poslancov na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov pod parlamentnou tlačou 578, spoločná správa 578a. Mám tu vedľa seba pána predsedu poslaneckého klubu OĽANO pána Šipoša, ktorý ma rovnako informuje o tom, že pán Vetrák sa ospravedlňuje a že takisto prepadáva jeho bod na záver schôdze. Takže pristúpime k druhému čítaniu o návrhu poslancov Radovana Kazdu, Jaromíra Šíbla, Tomáša Lehotského a Ľuboša Krajčíra na vydanie zákona, ktorým sa mení a dopĺňa zákon č. 541/2004 Z. z. o mierovom využívaní jadrovej energie, tzv. atómový zákon, a o zmene a doplnení niektorých zákonov v znení neskorších predpisov, parlamentná tlač č. 594, spoločná správa č. 594a. Teraz udeľujem slovo pánovi poslancovi Radovanovi Kazdovi, aby tento návrh zákona pred snemovňou predstavil. Nech sa páči, pán poslanec, máte slovo. [Rokovanie o návrhu poslancov Národnej rady Slovenskej republiky Radovana Kazdu, Jaromíra Šíbla, Tomáša Lehotského a Ľuboša Krajčíra na vydanie zákona, ktorým sa mení a dopĺňa zákon č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov , tlač 594.]
Fico, Robert, podpredseda NR SR (2011-12-13):
Ďakujem pekne. Pán podpredseda, parlament sa dusí vo vlastnej šťave – budem mať procedurálny návrh – kvôli tomu, že premiérka Iveta Radičová niečo akože vyrokovala, potom to tajne niekde schovala, potom to zase oznámila, oslavovala a dáva sa do pozície človeka, ktorý všetko vyrieši, pritom je evidentné, že opäť všetkých oklamala. Nerozumiem tomu, prečo parlament sa má takto dusiť vo vlastnej šťave, keď by to mala byť predovšetkým ona, ktorá by sem mala prísť a mala by obhajovať to, čo dohodla s lekármi, a nie sa skrývať, ako to robí posledné tri alebo štyri dni. Chcem vás preto požiadať, pán podpredseda, aby ste v mene Národnej rady, ktorá je nadriadeným orgánom vláde, požiadali premiérku o okamžitú účasť na rokovaní o tomto zákone. Toto je jej kaša, tak nech si ju tu pekne fúka. Ďakujem pekne. (Potlesk.)
Kollár, Boris, predseda NR SR (2022-12-22):
Prosím, prezentujme sa a hlasujeme. Ešte bude jedno hlasovanie po tomto. (Hlasovanie.) Prítomných 136 poslancov, za 93, proti 4, zdržalo sa 38, nehlasoval 1. (Potlesk.) Pani poslankyňa, budete riešená na výbore, že ste priniesli nepovolené pomôcky do sály a že ste nimi ohrozili pána poslanca Šimka. Takže konštatujem ešte raz, prítomných 136 poslancov, za 93, ústavnou väčšinou, proti 4 , zdržalo sa 38. Konštatujem, že tento návrh sme schválili. Je to vládny návrh zákona o štátnom rozpočte na rok ´23. A teraz prosím spoločného spravodajca pána poslanca Györgya Gyimesiho, aby uviedol ďalšie hlasovanie.
M. Hort, podpredseda NR SR: (2009-04-16):
Slovo má pán poslanec Béla Bugár.